open-index/open-wikipedia-markdown huggingface dataset:
Kanin Kotohito

Prins **Kan'in Kotohito** (1865–1945) var knyttet til den japanske keiserfamilien og offiser i de japanske styrkene fra 1931 til 1940.

## Fotnoter

## Referanser


## Eksterne lenker
*
Spooks: The Greater Good

***Spooks: The Greater Good*** er en britisk spion-film fra 2015. Den bygger videre på den britiske TV-serien Spooks som ble sendt på BBC fra 2002 til 2011, og er lagt flere år etter sesong 10 av TV-serien. Peter Firth gjentok sin rolle som karakteren Harry Pearce. Filmen hadde premiere i Storbritannia, den 8. mai 2015.

## Sammendrag
Harry Pearce leder fremdeles en antiterror-avdeling i MI5. Han skal transportere en terrorist, Adem Qasim, gjennom London. De blir angrepet, Qasim stikker av, og en CIA-agent blir drept. MI5 blir ydmyket i pressen, og forholdet mellom britisk og amerikansk etterretning kjølner kraftig. Harry forfalsker sitt eget selvmord ved å hoppe ut i Themsen. Imidlertid blir det raskt avslørt at Harry fremdeles lever, og forfalsket sin død fordi han ble sabotert av noen høyere opp i MI5 som prøver å ødelegge dem fra innsiden.

Tidligere hadde Harry gitt en agent, Erik Watts, i oppdrag å gå undercover i en terrorcelle og spore opp Qasim. Harry snakker med Qasim for å finne ut hvem som hjalp ham flykte. Qasim avslører at han vet hvem Erin var, og har tatt henne som gissel. Han skyter Erin i magen, og hun dør. I Moskva blir Will Holloway plukket opp av MI5-agenten Hannah Santo, og tatt med til ledelsen av MI5. Det blir avslørt at Wills far jobbet sammen med Harry, og ble drept i en aksjon under et oppdrag i Berlin. Harry ber Will om å finne forræderen i MI5.

Will snakker med June som var med på den mislykkede transporten. Hun ber Will undersøke Robert Vass som også var med på transporten. Hos Vass finner de konto-utskrifter som kan tyde på at han har fått flere hemmelige innbetalinger. Når Vass kommer hjem, dreper June ham. En selvmordsbomber dreper flere høytstående militære og etterretningsagenter. Qasim tar kreditt for dette, og planlegger et angrep på Oxford Circus som vil drepe hundrevis av sivile. Harry innser at June plantet bevis mot Vass, og drepte ham for å få ham til å virke skyldig.

Will, Harry og flere M15-agenter klarer å ta ut Qasim og hans menn. Harry snakker med M15-visedirektør Geraldine Maltby og avslører at han vet at hun var den som saboterte fangetransporten og lot Qasim rømme. Men hun nekter å ta konsekvenser for sine handlinger. Harry avslører at han forgiftet maten hennes, og hun bare har to timer igjen å leve. Men Harry er fremdeles mistenkt for å være dobbeltagenten som lot Qasim unnslippe. Derfor må han fremdeles flykte fra MI5 og myndighetene.

## Rolleliste

* Kit Harington som Will Holloway 
* Peter Firth - Harry Pearce 
* Jennifer Ehle som Geraldine Maltby
* Elyes Gabel som Adem Qasim
* Hugh Simon som Malcolm Wynn-Jones
* Tuppence Middleton som June Keaton
* Michael Wildman som Robert Vass

## Eksterne lenker
*
William Cook

**William Cook** (født 20. januar 1909, død 11. desember 1992) var en irsk fotballtrener og tidligere fotballspiller, som var hovedtrener for den norske fotballklubben SK Brann i to perioder. 

## Karriere
Cook startet fotballkarrieren for Port Glasgow Juniors, før han i 1930, som 21-åring, ble plukket opp av storklubben Celtic.

### Celtic
En uke etter å ha signert for Celtic, debuterte Cook for klubben i en kamp mot Ayr. I sin første sesong for Celtic spilte han seg til fast plass på laget som vant Scottish Cup i 1931.

### Everton
Celtic og Everton ble enige om en overgang for Cook i desember 1932. Allerede i sin første sesong, vant klubben FA-cupen. I 1938-39-sesongen var han fast inventar på laget som vant den engelske 1. divisjonen.

## Landslag
Cook fikk sin debut for det irske landslaget i september 1932, i en kamp som endte med 0-2 tap mot Skottland. Han beholdt plassen sin på landslaget frem til utbruddet av andre verdenskrig, og fikk også bære kapteinsbindet ved flere anledninger.

## Meritter
* Serie
** Engelsk 1. divisjon: **1**
*** 1938-39
* Cup
** Scottish Cup: **1**
*** 1930-31
** FA-cupen: **1**
*** 1932-33

## Referanser


## Eksterne lenker
* Biografi
*
Russedessert

**Russedessert**, **klappgröt**, **vispgröt** eller **trollgröt** er en norsk (*russedessert*), svensk (*klappgröt*), finsk  (*vispipuuro*) og estisk (*mannavaht*) dessert laget på semulegryn og saftblandinger med jordbær, solbær, rips, blåbær eller til og med tyttebær og heggebær, sålenge den ønskede røde fargen beholdes. 

Når grøten er ferdigkokt, vispes den kraftig til den er kald og serveres siden. Konsistensen og volumet skiller seg da vesentlig fra vanlig semulegrynsgrøt.

## Etymologi
Navnet "russe" er interessant, og kan referere seg til fargen etter at den er vispet ferdig eller at desserten har forbindelse med Russland.

## Referanser
Albuquerque International Sunport

**Albuquerque International Sunport** (IATA: ABQ, ICAO: KABQ) er en lufthavn i delstaten New Mexico i USA.  Lufthavnen har betydelig flytrafikk innenriks i USA.  Største operatør ved lufthavnen er lavprisflyselskapet Southwest Airlines.

## Referanser


## Eksterne lenker
* 
* Lufthavnens hjemmeside
Summerset Trail

**Summerset Trail** er en sti på et nedlagt jernbanespor i Warren County i det sydlige Iowa i USA.

Stuen er 17 km lang og asfaltert. Den følger en nedlagt jernbanestrekning mellom Carlisle i dens nordøslige ende og Indianola i det sydvestre hjørne. Stien går over restene av en prærie, over våtmark langs Middle River sydvest for Carlisle og skogene nord for Indianola.

## Fasiliteter
Stiens utgagspunkter er i Carlisle og Indianola,og midtveis ligger Banner Lakes i Summerset State Park. Ved Carlisle er det parkingsplass og toaletter. Ved Banner Lakes som ligger ved Elk Horn St.er det også toaletter og parkeringsmuligheter.

## Eksterne lenker
* Mer om Sommerdet Trail http://www.traillink.com/trail/summerset-trail.aspx
NM i terrengløp 2015

**NM i terrengløp 2015** var en del av NM i friidrett 2015, og ble arrangert som to adskilte konkurranser. 

* NM i korte distanser og stafetter ble arrangert i Ås 18.–19. april 2015.
* NM i lange distanser ble arrangert på Ekeberg i Oslo 17. oktober.

Dette var første gang det ble arrangert NM-stafetter i kort løype. 

## Resultater, senior
### Menn
#### Kort løype




#### Stafetter, kort løype




#### Lang løype




#### Lagkonkurranse, lang løype




### Kvinner
#### Kort løype




#### Stafetter, kort løype




#### Lang løype




#### Lagkonkurranse, lang løype




## Resultater, junior
### Menn
#### Kort løype




#### Lang løype




#### Lagkonkurranse, lang løype




### Kvinner
#### Kort løype




#### Lang løype




#### Lagkonkurranse, lang løype




## Resultater, ungdom 17
### Gutter
#### Kort løype




### Jenter
#### Kort løype




## Resultater, ungdom 16
### Gutter
#### Kort løype




### Jenter
#### Kort løype




## Resultater, ungdom 15
### Gutter
#### Kort løype




### Jenter
#### Kort løype




## Referanser


## Eksterne lenker
;Generelt
* Offisiell hjemmeside - NM kort løype 
* Offisiell hjemmeside - NM lang løype

;Resultater
* Brikkesys - NM terrengløp kort løype 18. april 2015 (resultater NM kort løype)
* Brikkesys - NM terrengløp stafett 19. april 2015 (resultater NM kort løype stafetter)
* EQ Timing - NM terrengløp-IK Tjalve (resultater NM lang løype) 
* NM terreng 2015 - resultater lagkonkurranse
Jan Debes

**Jan Ingessøn Debes** (født 23. august 1925 i Oslo, død 27. juni 1999) var en norsk jurist.

Debes var sønn av juristen Inge Debes og forfatteren Gunvor Debes. Han ble *[[cand. jur.]]* i 1951 og var underdirektør i Lønns- og prisdepartementet fra 1966. I 1963 ble han formann i Pensjonskasseutvalget. Han ble senere avdelingsdirektør i Personaldirektoratet.

Debes utga blant annet *Det norske statsråd 1814–1949* (1950), bind 5 av *Sentraladministrasjonens historie* (1980), *Statsadministrasjonen* (1978) og flere bøker om tjenestemannsrett og tjenestepensjon.

## Litteratur
* «Debes, Jan Ingessøn», i *Gyldendals store konversasjonsleksikon*, bind 2. Oslo: Gyldendal, 1972.

## Eksterne lenker
Johan Friis

**Johan Friis** (født 29. september 1820 i Bergen, død 11. mars 1875) var en norsk klassisk filolog og lektor ved Universitetet i Christiania.

Friis var sønn av kjøpmannen Peder Leth Friis og Mariane Steen. Han ble student i 1838 og *[[cand. philol.]]* i 1848. Fra 1849 var han lærer ved Christiania Kathedralskole. Etter Johan Thaasens død ble han ansatt som universitetsstipendiat for å forberede seg til å overta lektorstillingen i gresk filologi ved universitetet. Etter å ha oppholdt seg et år ved Universitetet i Bonn ble han i 1853 utnevnt til lektor. Fra 1855 til 1858 var han samtidig lærer ved Nissens skole. Allerede i 1858 forlot han universitetet for å bli rektor ved Kristiansand katedralskole. Han beholdt denne stillingen til sin død.

Friis var medlem av Videnskabsselskabet i Christiania (dagens Det Norske Videnskaps-Akademi).

## Litteratur
* «Friis, Johan» i *[[Norsk Forfatter-Lexikon 1814–1880]]*
Radioåret 1925

**Radioåret 1925** er en oversikt over hendelser, radioprogram, fødte og avdøde personer med tilknytning til radio i 1925.

## Hendelser
* 1. januar − Svenske AB Radiotjänst, senere Sveriges Radio, startet sendinger. Den første sendingen var en høymesse fra Stockholm. Kanalen hadde sendinger et par timer hver kveld.
* 12. februar − Norske Kringkastingsselskapet ble konstituert etter å ha drevet testsendinger i Oslo-området siden 15. desember 1924.
* 1. april − Statsradiofonien ble opprettet i Danmark som en forsøksordning med ett radioprogram.
* 4. april − Samarbeidsorganet *International Broadcasting Union/Union Internationale de Radiophonie* ble stiftet. Samarbeidet ble senere videreført i Den europeiske kringkastingsunion (EBU). 21. − 24. september ble det avholdt en konferanse, der det ble avtalt en fordeling av bølgelengder mellom stasjonene. For norske interesser deltok kringkastingsdirektør Fritz Kristoffer Gythfeldt.
* 29. april − Kringkastingsselskapet startet regulære radiosendinger i Oslo. Selskapet var forløperen til NRK og kanalen til dagens NRK P1.
*  24. desember − Som første regionale selskap startet «Bergen Kringkastingselskap A/S» sending fra Sjømannsskolen på Nordnes. 

## Referanser
Western Harmonies

***Western Harmonies*** er et musikkalbum med Jonas Fjeld & Chatham County Line. Albumet ble utgitt 7. oktober 2013 og lå fire uker på VG-lista med 12.-plass som beste plassering.
## Sporliste
# «Boy» (Fjeld/Wilson)
# «Skulle jeg bli blind» (Fjeld/Ljung/Olney)
# «Railroad» (Fjeld/Wilson)
# «Pelle» (Fjeld/Ljung/Teer)
# «Hallingkast Breakdown» (Wilson/Teer)
# «Brevet» (Fjeld/Gjelten)
# «Gitar» (Fjeld/Nesbø)
# «Som i gresset» (Fjeld/Hagerup)
# «En gammel mann» (Fjeld/Bøygard)
# «Tilbake» (Fjeld/Gjelten)
# «Time Takes Me» (Wilson/Sherraden)

## Medvirkende
### Musikere
* Jonas Fjeld - sang, gitarer, låtskriver, produsent
* Dave Wilson - sang, gitarer, munnspill, låtskriver, produsent, tekniker
* Chandler Holt - banjo, gitar, produsent
* John Teer - fele, mandolin, produsent, låtskriver
* Greg Readling - orgel, piano, steelgitar, bass, produsent
* Birger Mistereggen - perkusjon, trommer
* Tove Bøygard - sang, bakgrunnvokal, låtskriver
* Hans Cato Kristiansen - perkusjon
* Espen Bergo - trommer
### Andre medvirkende
* Tor Magne Hallibakken - tekniker, produsent, mastering
* Jørgen Bratlie - A&R-direktør
* Bjørn Ljung - låtskriver
* David Olney - låtskriver 
* Morten Gjelten - låtskriver
* Jo Nesbø - låtskriver
* Klaus Hagerup - låtskriver

## Eksterne lenker
*
Stefan Grossman

**Stefan Grossman** (1945–) er en innflytelsesrik amerikansk gitarist, produsent og forfatter av læremateriell for gitar.

## Liv og virke
Under innflytelse av musikken til Big Bill Broonzy bestemte Grossman seg for å lære gitarspill da han var rundt fjorten år. Reverend Gary Davis var læremester.

Grossman tok opp de gamle blues-mestrene på lydbånd og transkriberte stykkene til tabulatur, og utviklet deretter en undervisningsmetode som han brukte til å publiserte lærebøker og -innspillinger.

Som attenåring grunnla Grossman Even Dozen Jug Band, han var et kortvarig medlem av The Fugs og spilte inn albumet *How to Play Blues Guitar* sammen med Rory Block. Fra 1967 opptrådte han stadig mer, reiste gjennom Europa, bodde i Italia, deretter i England og tilslutt i Italia igjen.

I 1973 grunnla Stefan Grossman plateselskapet *[[Kicking Mule Records]]*, som han ledet fram til 1980, da han solgte seg ut. Fra 1976 gav han ut en rekke plater og holdt en mengde konserter sammen med John Renbourn.

Grossman vendte tilbake til USA i 1987. Han publiserte nye album på *[[Shanachie Records]]* og grunnla et nytt firma som gir ut undervisningsmateriale på kassetter, videoer og CD-er, *Stefan Grossman’s Guitar Workshop*.

## Referanser


## Eksterne lenker
* 
* 
* 
* ''Stefan Grossman’s Guitar Workshop'', guitarvideos.com
* Diskografi
Key lime pie

**Key lime pie** er en amerikansk pai som lages på keylimesaft, eggeplommer og kondensert melk i et paiskall. Den opprinnelige bahamanske versjonen består av eggehviter og har et marengslokk på oversiden. Retten er navngitt etter de små keylimefruktene som gror naturlig i hele Florida Keys. Mens deres tagger gjør dem mindre ettertraktede, og deres tynne, gule skall mer sarte, er de surere og mer aromatiske enn den vanlige persiske limen som selges andre steder.

Paien lages på kondensert melk på boks, da fersk melk ikke var vanlig i Florida Keys før moderne kjølemetoder. Keylimesaften, til forskjell fra andre limesafter, er blekgul. Fyllet i paien er gult likeså, til stor del på grunn av eggeplommene. En del kokker legger til matfargestoff for å gi paien en grønn farge, hvilket dog ikke verdsettes av de som lager tradisjonelle paier.

## Referanser


## Eksterne lenker
*
Fukuyama (Hiroshima)

**Fukuyama** (japansk: 福山市 &ndash; *Fukuyama-shi*) er en by ved elven Ashida i prefekturet Hiroshima på øya Honshu. Byen ligger sørøst i prefekturet ved Innlandshavet. Det er den nest største byen i prefekturet, etter Hiroshima. Avstandene til de nærmeste byene er 58 kilometer til Okayama i øst og 103 kilometer til Hiroshima i vest.

## Historie
Byen har en lang historie. Den gunstige havnen Tomonoura sør for byen har vært viktig for Fukuyamas utvikling. Mori-klanen, som i middelalderen ble herskerne i Chūgokuregionen, satte havnen høyt og bygde Tomo-slottet der i perioden 1333-1573. Senere ble Mizuno Katsunari føydalherre i lenet, og gav det navnet «Fukuyama». Han fikk bygd slottet Fukuyama (også kalt Hisamatsu), samt drenert og dyrket jorda i Ashida-deltaet. Dette begynte i 1619, og regnes som årstallet Fukuyama ble grunnlagt.

Fukuyama ble regjert av fem generasjoner av Mizuno-klanen (1619-1698), en generasjon av Matsudaira-klanen (1700-1710) og ti generasjoner av Abe-klanen (1710-1868), før området kom under det japanske keiserdømmet.

Offentlig administrasjon og kontorer ble opprettet i Meiji-perioden (1868-1912). I 1891 fikk byen jernbaneforbindelse. I 1916 fikk Fukuyama status som storby.

Byen ble utvidet i 1933 og 1942 da i alt tolv landsbyer ble innlemmet.
8. august 1945 ble 80 % av byen ødelagt og mange mennesker drept i et amerikansk bombeangrep. Året etter startet en planmessig gjenoppbygning og utvikling av det nåværende moderne storbyområdet.

I nyere tid har Fukuyama blitt slått sammen med de omkringliggende byene Shinichi og Utsumi (2003), Numakuma (2005) og Kannabe (2006).

## Industri og næringsliv
Fukuyamas jern- og stålverk, elektronikkindustrien og maskinindustrien utgjør brorparten av byens næringsliv. JFE Holdings, Inc., en av verdens største stålprodusenter, eier stålverket i Fukuyama.

## Vennskapsbyer
*  Kazanlak, Bulgaria
*  Hamilton (Ontario), Canada
*  Okazaki (Aichi), Japan
*  Pohang, Sør-Korea
*  Tacloban, Filippinene
*  Maui, Hawaii, USA

## Se også

* Ponyo på klippen ved havet (2008) og fiskerihavnen Tomonoura som var modell for byen i filmen.

## Referanser


## Eksterne lenker
*
Ute-hallen

**Ute-hallen** stiftet 2000 er et klatresenter og innendørs klatrehall som ligger i Ormen Langes vei 15, ved Ladehammeren i Trondheim. Klatrehallen har vegger med høyder på 17 meter, 16 meter, 13 meter og 11 meter og mer enn 130 ulike ruter.

I februar 2016 åpnet i tillegg Trondheim Buldresenter.

Hallen er nedlagt og ifølge plakat på veggen er det planlagt ny klatrehall som åpner høsten 2024.

## Referanser


## Eksterne lenker
* Ute-Hallen Offisielt nettsted
* Ute-Hallen Firmainformasjon fra Proff.no
Radioåret 1951

**Radioåret 1951** er en oversikt over hendelser, radioprogram, fødte og avdøde personer med tilknytning til radio i 1951.

## Hendelser
* Statsradiofonien i Danmark starter opp sin andre radiokanal, Program 2.
* 1. januar: *The Archers*, verdens lengstlevende radiosåpe, starter opp på BBC. 
* 29.–31. januar: RAI Radio 1 kringkaster den første Sanremo-festivalen.

## Fødsler

## Referanser
Hustrig

***Hustrig*** er et musikkalbum med Jonas Fjeld. Albumet ble utgitt 13. april 2015 og er produsert av Thomas Helland etter å ha funnet tonen under *[[Hver gang vi møtes]]* i 2014.
## Sporliste
# «Oddemanns vise» (Fjeld/Hell/Paus)
# «Ild og vann» (Fjeld/Hell/Paus)
# «Stillheten» (Fjeld/Hell/Paus)
# «Opp med himmelporten» (Fjeld/Hell/Paus)
# «Lampedusa» (Fjeld/Hell/Paus)
# «Midtveis» (Fjeld/Hell/Paus)
# «Ei hustrig natt» (Fjeld/Hell/Paus)
# «Etter flommen» (Fjeld/Hell/Paus)
# «Guttungen» (Fjeld/Hell/Paus)
# «En sorgtung type» (Fjeld/Hell/Paus)
# «Skyggen av meg selv (epilog)» (Fjeld/Hell/Paus)
## Medvirkende
### Musikere
* Jonas Fjeld - sang, gitarer, låtskriver
* Thomas Helland - elektrisk gitar, synth, piano, håndklapp, låtskriver, produsent
* Even Ormestad - bass, tekniker
* David Wallumrød - piano, orgel
* Bjarte Jørgensen - trommer, perkusjon, kor, håndklapp
* Hans Cato Kristiansen - vokal
* Frank Hammersland - kor 
### Andre medvirkende
* Ole Paus - låtskriver
* Mike Hartung - miksing, tekniker
* Chris Sansom - mastring
Siri Thoresen

**Siri Thoresen** (født 1. september 1962) er en norsk psykolog og ekspert på militærpsykologi. Hun er forsker I ved Nasjonalt kunnskapssenter om vold og traumatisk stress ved Universitetet i Oslo og professor II ved Psykologisk institutt ved samme universitet. Hun jobber med traumer som følge av krig, katastrofer og terrorisme, samt med seksuell vold. Hun har forsket mye på stressmestring i internasjonale militære operasjoner, og forsker også på terrorangrepene i Norge 2011.

Hun er utdannet cand.psychol. ved Universitetet i Oslo i 1990 og har bakgrunn som klinisk psykolog innen psykisk helsevern. Fra 1994 jobbet hun som sjefpsykolog for Norsk Folkehjelp i Tuzla i Bosnia-Hercegovina under Bosnia-krigen. Fra 1996 var hun ansatt i det nyetablerte stressmestringsteamet for internasjonale operasjoner i Forsvarets sanitet, som var underlagt Kontoret for katastrofepsykiatri og plassert på Gaustad sykehus. Hun var doktorgradsstipendiat ved Psykologisk institutt ved Universitetet i Oslo og Forsvarets sanitet fra 2001 til 2005, og disputerte for graden dr.psychol. ved Universitetet i Oslo i 2006 med avhandlingen *Suicide in peacekeepers* som bygget på forskning på veteraner fra norske internasjonale militære operasjoner. Forskningsvirksomheten ved Kontoret for katastrofepsykiatri ble innlemmet i det nyetablerte Nasjonalt kunnskapssenter om vold og traumatisk stress i 2005, der Thoresen var seniorforsker fra 2005 til 2015. Hun fikk professorkompetanse i psykologi i 2015 og ble da forsker I. I 2019 ble hun ansatt i en bistilling som professor II ved Psykologisk institutt ved UiO. 

## Bibliografi
* *Suicide in peacekeepers. A study of risk factors for suicide in Norwegian veterans of international military operations*, Universitetet i Oslo, 2006

## Referanser
Nyati Cement

**Nyati Cement** (swahili:bøffel sement) er en av de yngste sementfabrikkene i Tanzania som startet opp i juli 2014. Fabrikken ligger i Kimbiji, Temeke-distriktet i Dar-es-salaam. Nyati Cement opererer under firmanavnet Lake Cement Tanzania ltd..

Fabrikken omfatter et område på 100 hektar i landsbyen Kimbiji og har en årlig kapasitet på 500&nbsp;000 tonn

## Fabrikken og produktene

### Fabrikken
Den nåværende kapasitet er 500&nbsp;000 tonn sement årlig. Men det er interesse for å øke dette til 750&nbsp;000 tonn i året etter bare et års drift. Lake Cement var også den første i Tanzania med egen kraftstasjon og vertikal roller mill. Fabrikkens kraftstasjon er på 10 MW og kullfyrt. Kullet kommer for tiden fra Songea, Ruvuma.

Fabrikken får sin kalkstein fra sitt eget dagbrudd like ved. Fabrikken har også et innendørs lager for klinker som rommer opp til 30&nbsp;000 tonn.

### Produktene
Lake Cement produsere Nyati Cement,  Portland cement i gradene
* Type II-B/32.5 N
* Type II/42.5 R
* Type I /52.5 N

## Referanser
Mitchell Leisen

**Mitchell Leisen** (født 6. oktober 1898 i Menominee i Michigan i USA, død 28. oktober 1972) var en amerikansk regissør, art director og kostymedesigner.

Han begynte sitt arbeid i filmindustrien på 1920-tallet innenfor scenografi og kostymedesign. Han regisserade sin første spillefilm i 1933 og ble fort kjent for sin gode estetiske sans og evne til å skape forseggjorte Hollywood-dramaer og screwballkomedier.

Blant hans filmer er hans adaptasjon av Alberto Castellas *Døden tar ferie* (1934), *Midnattsdanseren* (1939) og *[[La det ikke bli dag]]* (1941), de to siste med manus av Billy Wilder. *Lett på tråden* (1937), med manus av Preston Sturges og med Jean Arthur i hovedrollen, var en annan viktig karrieresuksess for regissøren. Hans comebackfilm, komedien *To må man være*, ble produsert av Charles Brackett med manus av Brackett, Richard Breen og Walter Reisch, og var en oppdatert version av hans tidigere screwballkomedier fra 1930-tallet. Dette ble hans siste suksessfulle film og han avsluttet sin tid i Hollywood innen fjernsyn.

## Filmografi som regissør

## Referanser


## Eksterne lenker
*
Etagegn Woldu Mamo

**Etagegn Woldu Mamo** (født 10. mai 1996) er en etiopisk friidrettsutøver som konkurrerer i mellom- og langdistanseløp. Hun konkurrerer også i gateløp og terrengløp. Hun har gull på 5000 meter fra Juniorafrikamesterskapet i friidrett 2015 som fremste internasjonale meritt.

## Idrettskarriere
;2014
Woldu satte personlig rekord på 3000 meter, med tiden 9:02,17, ved et stevne i Sotteville-lès-Rouen i Frankrike 14. juni. Hun satte også personlig rekord på 5000 meter 5. juni, med tiden 15:11,42. Hun ble dermed tatt ut til å delte ved junior-VM i friidrett 2014 på denne distansen. Der løp hun på 9:06,42 og kom på 5.-plass, cirka åtte sekunder bak Mary Cain som vant løpet. 

I november vant hun terrengløpet *Le Maine Libre - Allonnes - Sarthe*, foran sin landsmanninne Senbere Teferi.

;2015
Woldu startet 2015 med terrengløpet Campaccio i San Giorgio su Legnano i Italia 6. januar. Her kom hun på fjerdeplass. 

Ved Juniorafrikamesterskapet i friidrett 2015 i mars vant Woldu 5000 meter, med tiden 17:02,71, foran Sintayehu Lewetegn og Stella Chesang. I slutten av mars deltok hun også ved VM i terrengløp 2015, der hun kom på 3.-plass i juniorklassen. Etiopia vant her lagkonkurransen for kvinner. 

Hun kom på 2.-plass ved terrengløpet *Cross d'Allonnes* i Frankrike, bak Dera Dida.

;2016
Den 31. januar vant hun juniorklassen ved terrengløpet Jan Meda International i Addis Abeba.

## Referanser


## Eksterne lenker
* 
*  Profil hos All-Athletics
Plectogasterini

* Se Systematisk inndeling

**Plectogasterini** er en gruppe av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, litt kraftige trebukker. I alle fall hos noen av artene har hannene forholdsvis korte, kamformede antenner. Fasettøynene er noe utstående. Pronotum er temmelig smalt, med en skarp pigg på hver side. Dekkvingene har litt rundede "skuldre" og er parallellsidige eller jevnt tilsmalnende bakover, rundede i spissen. De har markerte punktstriper.

## Utbredelse
Gruppen er utbredt i Afrika.

## Systematisk inndeling
Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  eller Dorcasominae
******* Stammen Plectogasterini Quentin & Villiers, 1969
******** Slekten *[[Charassonotus]]* Quentin & Villiers, 1969  
********* *[[Charassonotus hulstaerti]]* (Burgeon, 1930)
******** Slekten *[[Chasmogaster]]* Quentin & Villiers, 1969  
********* *[[Chasmogaster camerunensis]]* Quentin & Villiers, 1969
********* *[[Chasmogaster gabonensis]]* (Burgeon, 1947)
******** Slekten *[[Cheilacanthus]]* Quentin & Villiers, 1969  
********* *[[Cheilacanthus severini]]* (Lameere, 1903)
******** Slekten *[[Jadotia]]* Meunier, 2008  
********* *[[Jadotia adlbaueri]]* Meunier, 2008
******** Slekten *[[Neoclosterus]]* Heller, 1899  
********* *[[Neoclosterus argodi]]* (Belon, 1913)
********* *[[Neoclosterus bernardii]]* Quentin & Villiers, 1969
********* *[[Neoclosterus boppei]]* Quentin & Villiers, 1969
********* *[[Neoclosterus curvipes]]* Heller, 1899
********* *[[Neoclosterus lemairei]]* (Lameere, 1903)
********* *[[Neoclosterus lujae]]* Boppe, 1912
********* *[[Neoclosterus mefianti]]* Bouyer, 2011
********* *[[Neoclosterus opacipennis]]* Boppe, 1912
******** Slekten *[[Plectogaster]]* Waterhouse, 1881  
********* *[[Plectogaster jordani]]* Heath, 1905
********* *[[Plectogaster noellae]]* Bouyer, 2011
********* *[[Plectogaster pectinicornis]]* (Bates, 1881)
********* *[[Plectogaster puncticollis]]* Burgeon, 1947
********* *[[Plectogaster schoutedeni]]* Burgeon, 1947
******** Slekten *[[Scatogenus]]* Quentin & Villiers, 1969
********* *[[Scatogenus mulleri]]* (Burgeon, 1947)  
******** Slekten *[[Schizogaster]]* Quentin & Villiers, 1969
********* *[[Schizogaster basilewskyi]]* (Duffy, 1953)

## Referanser


## Eksterne lenker
* 
* Bilde av ''Neoclosterus lujae''
* Foto av ''Plectogaster jordani''
Pleiarthrocerini

* Se Systematisk inndeling

**Pleiarthrocerini** er en gruppe av biller som tilhører den artsrike underfamilien Cerambycinae i familien trebukker (Cerambycidae). Gruppen omfatter bare én kjent art.

## Utseende
En middelsstor, mørkbrun trebukk. Fasettøynene er rundet utstående. Hannen har kamformede antenner som er omtrent halvparten så lange som kroppen. Pronotum er bare litt bredere enn hodet og mye smalere enne dekkvingene, ovalt med en pigg midt på hver sidekant. Dekkvingene er parallellsidige med markerte "skuldre", rundede i spissen. De har mønstre av korte, lyse hår.

## Utbredelse
Arten er utbredt i Brasil, Bolivia og Argentina 

## Systematisk inndeling
Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Pleiarthrocerini Lane, 1950
******** Slekten *[[Pleiarthrocerus]]* Bruch, 1914
********* *[[Pleiarthrocerus opacus]]* Bruch, 1914

## Referanser


## Kilder
* Cerambycidae Species Details - ''Pleiarthropcerus opacus''. Med bilde av en hann

## Eksterne lenker
*
Aust-Agder museum og arkiv

**Aust-Agder-museum og arkiv IKS** er et konsolidert, kulturhistorisk museum og arkiv med fire avdelinger. Avdelingene ligger i Arendal, Grimstad og Valle. Institusjonen ble en realitet i 2015 da Aust-Agder kulturhistoriske senter, Setesdalsmuseet og Grimstad bys museer gikk sammen til en administrativ enhet.

Ellen Aslaksen er ansatt som ny direktør fra august 2022. 

## Avdelinger
* KUBEN i Arendal. To avdelinger: Arkivavdeling; Museumsavdeling.
* Setesdalsmuseet i Valle i Setesdal.
* Grimstad bys museer.

## Besøkssteder
* KUBEN på Langsæ i Arendal. 
* Merdøgaard museum på Merdø utenfor Arendal
* Eydehavnmuseet på Eydehavn
* Ibsen-museet i Grimstad
* Setesdalsmuseet på Rysstad i Valle 
* Rygnestadtunet i Valle 
* Evje og Hornnes geomuseum Fennefoss på Evje
* Elvarheim Museum i Åmli

## Eksterne lenker
*Aust-Agder museum og arkiv på Wikimedia Commons
* ''KUBENs'' offisielle nettsted
Alt for kjærligheten

***Alt for kjærligheten*** (engelsk: ***There's Always Tomorrow***) er en amerikansk romantisk film fra 1956, regissert av Douglas Sirk og produsert av Universal International. I hovedrollene spiller  Barbara Stanwyck og Fred MacMurray.

## Handling
Leketøy-produsenten Clifford Groves er bosatt i Pasadena. Hans tre barn, sønnen Vinnie og døtrene Ellen og Frankie, holder hans kone, Marion. På Marions bursdag planlegger Cliff en sjelden kveld sammen med kona, men ettersom Frankie skal delta på en ballett-konsert, ender Cliff opp med å spise middag alene hjemme. En av hans tidligere ansatte, Norma Miller avlegger ham et overraskelsesbesøk. De har ikke sett hverandre på tjue år, men begge ønsker denne gjenforeningen velkommen.

Senere reiser både Cliff og Norma til Palm Valley, hvor de tilbringer masse tid sammen. Men sønnen hans Vinnie reiser også dit sammen med kjæresten sin, og overhører noen insinuasjoner mellom Cliff og Norma. Han får også øye på paret sammen på Normas rom, noe som fører til at han mistenker at faren hans har en affære. Men Vinnie reiser snart sin vei, uten å bli oppdaget av faren sin.

## Medvirkende
* Barbara Stanwyck - Norma
* Fred MacMurray - Clifford Groves
* Joan Bennett - Marion Groves
* William Reynolds - Vinnie
* Pat Crowley - Ann

## Referanser


## Eksterne lenker
*
Isoxicam

**Isoxicam** er et betennelsesdempende legemiddel av typen NSAID. Legemiddelet ble tatt i bruk i behandlingen av revmatiske lidelser i 1983. I 1985 ble det trukket tilbake i Frankrike pga. alvorlige bivirkninger og dødsfall. Legemiddelet ble deretter trukket i andre land.

## Referanser
Fotografi (tidsskrift)

***Fotografi*** ble opprettet i 1967. Det er Norges største tidsskrift innen fotografi og har som mål å fremme norsk og skandinavisk fotografi til et bredt publikum. 

## Årets fotograf
Årlig konkurranse hvor en jury kårer en vinner hver år. 

### Vinnere
*1989 Arne Strømme
*1990 Torbjørn Tandberg
*1992 Arne Strømme
*1994 Arne Strømme
*1995 Torbjørn Tandberg
*1996 Arne Strømme
*2001 Torbjørn Tandberg
*2006 Arne Strømme
*2007 Arne Strømme
*2010 Eli Reinholdtsen
*2011 Audun Nygaard
*2012 Audun Nygaard
*2013 Tormod Raen
*2014 Guri Wahl
*2015 Kenneth Enstad
Protaxini

* Se Systematisk inndeling

**Protaxini** er en gruppe av biller som tilhører den artsrike underfamilien Cerambycinae i familien trebukker (Cerambycidae).

## Utbredelse

## Systematisk inndeling
Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Protaxini Gahan, 1906
******** Slekten *[[Atenizoides]]* Gilmour, 1968  - nå plassert i familien Anthicidae
********* *[[Atenizoides curacaoae]]* Gilmour, 1968
******** Slekten *[[Australodon]]* Escalona & Ślipiński, 2011  
********* *[[Australodon nearnsi]]*  Escalona & Ślipiński, 2011  
******** Slekten *[[Callidiopsites]]* Wickham, 1913  
********* *[[Callidiopsites grandiceps]]* Wickham, 1913  
******** Slekten *[[Dendrides]]* Dillon & Dillon, 1952  
********* *[[Dendrides pallidus]]* Dillon & Dillon, 1952  
******** Slekten *[[Myacopterus]]* Fairmaire, 1893  
********* *[[Myacopterus rufosericans]]* Fairmaire, 1893  
******** Slekten *[[Neclamia]]* Lepesme & Breuning, 1952  
********* *[[Neclamia tigrina]]* (Fauvel, 1906)
******** Slekten *[[Oihus]]* Dillon & Dillon, 1952 
********* *[[Oihus dilloni]]* Franz, 1953  
********* *[[Oihus insignius]]* Dillon & Dillon, 1952  
********* *[[Oihus taeniatus]]* Dillon & Dillon, 1952  
******** Slekten *[[Paradandamis]]* Aurivillius, 1922  
********* *[[Parandamanis fuscovittatus]]* Aurivillius, 1922  
******** Slekten *[[Protaxis]]* Gahan, 1906 - noen ganger blir bare denne slekten regnet tilk Protaxini  
********* *[[Protaxis bicoloripes]]* Pic, 1933
********* *[[Protaxis chinensis]]* Zhang, 1989 (fossil art)
********* *[[Protaxis fulvescens]]* Gahan, 1906 
********* *[[Protaxis incisipennis]]* Pic, 1939
******** Slekten *[[Protospondylis]]* Linsley, 1942  (fossil)
********* *[[Protospondylis florissantensis]]* (Wickham, 1920)
******** Slekten *[[Trigonarthron]]* Boppe, 1912- Madagaskar, noen ganger regnet med her, ofte plassert i en stamme for seg, Trigonarthrini
********* *[[Trigonarthron antongillianum]]* Villiers, 1984
********* *[[Trigonarthron cinnabarinum]]* Boppe, 1912
********* *[[Trigonarthron incertum]]* Villiers, 1984

## Referanser


## Eksterne lenker
*
Foto.no

**Foto.no** er et tidligere nettsamfunn for fotografi, fra 2025 ren nettbutikk for kamera og fotoutstyr. 

Nettsiden ble grunnlagt 25. juni 1996 av fotograf CF Wesenberg, og besto blant annet av et diskusjonsforum, en markedsplass for fotoutstyr, bildekritikk og redaksjonelle artikler. I 2025 ble nettsamfunnet flyttet over til samarbeidspartneren Cameralla.

## Konkurransen Fotografen
Fotografen (tidligere Årets Fotograf) var en årlig konkurranse som startet i 2011. En jury kåret en vinner basert på innsendte fotografier over flere runder.

### Vinnere
*2011: Arne Strømme
*2012: Steinar Figved
*2013: Matias Østebø
*2014: Jan Olav Bredesen
*2015: Henning S. Pettersen
*2016: Arne Strømme

## Kamerabutikk
I desember 2016 ble nettstedet foto.no utvidet til å inkludere en nettbutikk for kamera og fotoutstyr; fra 2017 med fysiske utsalg i Oslo og etterhvert også i Asker, Bergen og Stjørdal. Oslobutikken arrangerte jevnlig workshops og foredrag.

I 2024 kjøpte de opp konkurrenten Fotolab.no (tidligere Stjørdal Foto), men gikk etter kort tid konkurs. Fotolabs tidligere eier opprettet da nytt selskap under det opprinnelige navnet Stjørdal Foto, der tidligere ansatte ble med videre. Foto.no tok også opp igjen driften etter kort tid, under ny ledelse. I forbindelse med konkursen reduserte foto.no fra fire butikkutsalg til ett.

## Referanser


## Eksterne lenker
* Nettsted
Wakayama

**Wakayama** kan vise til

* Wakayama (prefektur), prefektur på den japanske øya Honshū
* Wakayama (Wakayama), hovedstaden i prefekturet Wakayama
Terje Rein Hansen

**Terje Rein Hansen** (født 18. oktober 1939, død 30. oktober 2023) var en norsk økonom og professor emeritus ved Norges Handelshøyskole (NHH).

Terje Hansen avla siviløkonomeksamen ved Norges Handelshøyskole i 1963. Han hadde et kort opphold som regnskapsanalytiker i Bergen privatbank, før han i 1964 ble ansatt som vitenskapelig assistent ved NHH og i 1965 som stipendiat. I 1965 ble han tildelt Ford International Fellowship-stipend og ble tatt opp i doktorgradstudiet ved Yale University. 

Hansen ble tildelt PhD-graden ved Yale i 1968a og ble deretter ansatt som høyskolelektor i samfunnsøkonomi ved Norges Handelshøyskole. Han ble utnevnt til professor i bedriftsøkonomi 32 år gammel.   

Terje Hansen ble tildelt NHHs pris for fremragende lærerinnsats i 2004. Fem år senere, i 2009, ble et av NHHs auditorier omdøpt til Terje Hansens auditorium i forbindelse med hans 70-årsdag.

Han ble i 2015 utnevnt til ridder av 1. klasse av St. Olavs orden.

## Bibliografi

* *Personlig økonomi* 2008, (med Knut Boye, Dag Jørgen Hveem og Bjørn Torgrimsen). Cappelen Akademisk Forlag, ISBN 978-82-02-27533-4
* *Økonomisk styring av foretak*, 1996, (med Bjørn Svendsen). Cappelen Akademisk Forlag, ISBN 82-7037-942-5
* *Skattereformen*, 1992, (med Knut Boye), Bedriftsøkonomens Forlag, ISBN 82-7037-719-8
* *Økonomiråd for næringsdrivende*, 1989, (med Knut Boye), Bedriftsøkonomens Forlag, ISBN 82-7037-599-3
* *Emner i økonomisk styring*, 1988, Bedriftsøkonomens Forlag, ISBN 82-7037-509-8

## Referanser


## Eksterne lenker
* Professor Terje Rein Hansen 75 år- NH Paraplyen 17.10.2014
Tanga Cement

**Tanga Cement** er en sementfabrikk i Tanzania. Fabrikken ble grunnlagt i 1980 i samarbeid med den danske regjering gjennom Danida og i 1989 inngikk Tanzanias regjering en  management-kontrakt med Holcim Cement I Sveits. I 1996 begynte regjeringen å privatisere selskapet som i 2007 i sin helhet ble eid av Holcim Mauritius.

## Produksjon
Tanga Cement produserer Simba portlandsement i gradene Type II 32.5R og Type II 42.5R.

## Beliggenhet
Fabrikken ligger i Tanga i Pongwe. Selskapets kontorer ligger i Dar-es-Salaam.

## Børsnotering
Tanga Cements aksjer omsettes på Dar-es-Salaam børs under sitt symbol SIMBA.

## Referanser


## Eksterne lenker
* Tanga Cement
Simmerath

**Simmerath** er en Gemeinde med  (pr. 31. desember 2014) innbyggere i Byregion Aachen i den tyske delstaten Nordrhein-Westfalen.

## Geografi
Kommunen ligger rundt 20 km sørøst for Aachen på grensen mot Belgia.

## Historie
Området var en del av Hertugdømmet Jülich fram til 1795 da det ble erobret av det revolusjonære Frankrike, og lagt inn i det daværende franske departementet Roer. Etter Wienerkongressen  i 1815 kom området under Kongeriket Preussen. 

I 1885 ble byen knyttet til jernbanenettet da linjen mellom Aachen og Sankt Vith åpnet som ble en del av Vennbahn. 

Etter det tyske nederlaget i 1918 ble den tysk/belgiske grensen gjennom Versaillestraktaten i 1919 flyttet østover, og Eupen-Malmédy ble en del av Belgia og Roetgen ble en grensekommune. Versaillestraktaten bestemte at jernbanetraseen skulle være belgisk territorium, og oppsto det en eksklave nordvest i kommunen, som deles med Roetgen.

## Referanser


## Eksterne lenker
*
Sigurd Sleva

**Sigurd Sleva** (død 964) var sønn av den norske kongen Eirik Blodøks og hans kone Gunnhild Gormsdatter, og var altså en av Eirikssønnene (eller Gunnhildssønnene). Sigurd omtales i Harald Hårfagres saga og i Håkon jarls saga i Heimskringla, i tillegg til i Fagerskinna og Ågrip. Sigurd har også fått en tått, en kort, anekdotisk fortelling, skrevet etter seg; *[[Tåtten om Sigurd Sleva]]*. Denne er gjengitt i Flatøybok.

I Eirikssønnenes saga, sagaen om Eirik og Gunnhilds sønner, er ikke navnet hans nevnt. Den viktigste av Eirikssønnene var Harald Gråfell. Sigurd omtales som regel sist i rekken i sagaene der Eirikssønnene er listet opp, så han var trolig den yngste, eller en av de yngste av barna deres.

## Sigurd Sleva blir drept på Alrekstad
Etter å ha drept farbroren Håkon den gode i 961 og Sigurd Håkonsson Ladejarl i 963, var Eirikssønnene herskere over hele Vestlandet og Trøndelag, med støtte fra morbroren Harald Blåtann i Danmark. Sigurd Ladejarls sønn Håkon motarbeidet imidlertid Eirikssønnene. Snorre forteller i Håkon jarls saga at Sigurd Sleva en gang var hos en mann ved navn Klypp herse i Hordaland. Klypp var barnebarn av Horda-Kåre. I Ågrip og i Tåtten om Sigurd Sleva kalles Klypp for Thorkel Klypp, mens i Heimskringla og Fagerskinna omtales han bare som Klypp.

På gården til Klypp skal Sigurd Sleva ha ligget med kona hans mens Klypp ikke var hjemme. Høsten etter holdt Eirikssønnene ting på Voss, men bøndene der prøvde å drepe dem. Sigurd rømte da til Alrekstad. Da Klypp herse hørte hvor Sigurd befant seg, samlet han flere menn og gikk mot Sigurd. Da de kom til Alrekstad, drepte Klypp Sigurd ved å stikke et sverd i ham.

## Referanser


## Litteratur
*Jón Viðar Sigurðsson, *Norsk historie 800-1300*. Det norske samlaget, Oslo 1999
*Snorre Sturlason, Harald Hårfagres saga, Håkon jarls saga. I: *Norges Kongesagaer*, oversatt av Anne Holtsmark, Gyldendal, Oslo 1979
*Tåtten om Sigurd Sleva hos Heimskringla.no
*Ågrip hos Google Books
Shuru Bulo

**Shuru Galchu Bulo** (født 27. juni 1998) er en etiopisk friidrettsutøver som konkurrerer i mellomdistanseløp. Hun har sølv på 5000 meter fra Juniorafrikamesterskapet i friidrett 2015 som fremste internasjonale meritt.

## Idrettskarriere
### 2015
I Juniorafrikamesterskapet i friidrett 2015 i mars kom Galchu på annenplass på 3000 meter, med tiden 9.34,48, bak Medina Nigussie Beriso. 

I juli deltok hun også i Ungdoms-VM i friidrett 2015, der hun vant 3000 meter, med tiden 9.01,12, som var ny personlig rekord for henne, og årsbeste i verden for ungdom. 

## Referanser


## Eksterne lenker
* 
*  Profil hos All-Athletics
Kimbiji

**Kimbiji** er en valgkrets i Temeke-distriktet i Dar-es-Salaam, Tanzania. Etter folketellingen i 2002 hadde valgkretsen 3&nbsp;673 innbyggere.

## Referanser
Happy New Century

***Happy New Century*** (norsk tittel: ***Godt nytt århundre***) var Norges bidrag til Underholdningsfestivalen i Montreux i 1983. Regi: Jo Vestly. Det var en framtidsfabel etter en idé av Harald Tusberg, med tilleggsmateriale av Øivind Blunck, Andreas Diesen, Anders Hatlo, Erik Søby, Jo Vestly og Sven Wickman. Det ble bearbeidet for TV av Vestly.

Lengde: 45 minutter.

Bidraget ble sendt på NRK TV 30. april 1983.

## Handling
Ifølge NRKs nettsted var handlingen lagt til nyttårsaften 2000 med antihelten *Roy* som hovedperson.

## Rolleliste
*Øivind Blunck - *Roy*
*Anders Hatlo - *Max*
*Brit Elisabeth Haagensli - *Max' hustru*

## Øvrige medvirkende
*Iselin Alme
*Turid Balke
*Mari Bjørgan
*Terje Bjørkvold
*Giuseppe Chiarello
*Unni Christiansen
*Margaret Ellefsen
*Leo di Girolamo
*Kari Gjærum
*Drude Haga
*Turid Holtmoen
*Marit Kolbræk
*Sossen Krohg
*Elsa Lystad
*Teddy Nelson
*Lella Nilssen
*Elna Hallenberg Næss
*Sverre Anker Ousdal
*Finn Schau
*Øistein Selenius
*Per Arne Skar
*Torhild Strand
*Lester Whittaker
*Gard Øyen

## Stab
*Idé: Harald Tusberg
*Tilleggsmateriale: Øivind Blunck, Andreas Diesen, Anders Hatlo, Erik Søby, Jo Vestly og Sven Wickman
*Musikkinnspilling: Øystein Storm-Johannsen, Morten Hermansen
*Lydeffekter: Brynjulf Blix
*Animasjon: Anna Tystad Aronsen
*Rekvisitter: Leif Arild Eriksen
*Spesialeffekter: Per Mørk
*Skulptur av Thor Sandberg
*Kostymedesigner: Ivar Karlsen
*Sminke: Kari Hermansen
*Lys: Willy Rustad
*Første kameramann: Terje Onstad
*Videoredigering: Trond Øian
*Lydmixing: Tom Erik Andresen
*Teknisk leder: Per Steffensen
*Innspillingsledere: Henrik Hansteen og Tore Brockstedt
*Første regiassistent: Alan Ousbey
*Kontinuitet: Bibby Ditlev-Simonsen
*Produksjonsleder: Nils O. Ween
*Musikk komponert av Øivind Westby og Brynjulf Blix
*Dirigert av Øivind Westby og Egil Monn-Iversen
*Koreografi: Peter Berg
*Designer: Sven Wickman
*Medregissør: Anders Hatlo
*Regissør: Jo Vestly

## Referanser


## Eksterne lenker
*
Kreditfradrag

**Kreditfradrag** er et norsk skattefradrag for inntektsskatt eller formuesskatt betalt i utlandet av personer eller selskaper skattemessig hjemmehørende i Norge etter norsk internrett og skatteavtale. Kreditfradraget skal tilsvare skatten er betalt i utlandet, men får ikke overstige skatten du får utliknet i Norge av den aktuelle inntekten/formuen (såkalt *maksimalt kreditfradrag*).

Deltakere i selskaper som er deltakerlignet for norske skatteformål kan få kreditfradrag for en forholdsmessig del av skatten som er betalt i utlandet av det deltakerlignede selskapet.

Det gis ikke kreditfradrag for kildeskatt på utbytte som omfattes av fritaksmetoden.

Krav om kreditfradrag må fremsettes før utløpet av selvangivelsesfristen for det året inntekten fra utlandet er skattepliktig her i riket, eller om kravet ikke kan godtgjøres før, senest seks måneder etter at endelig skatt er fastsatt i utlandet. Kravet kan ikke under noen omstendighet fremsettes senere enn ti år etter utløpet av det året inntekten fra utlandet er skattepliktig her i riket.

## Maksimalt kreditfradrag
For beregning av maksimalt kreditfradrag må skattyter fordele sin utenlandsinntekt i to kategorier:
# inntekt ved virksomhet i lavskattland og NOKUS-beskattet inntekt
# annen utenlandsinntekt

I lavskattlandinntektsgruppen går alle inntekter NOKUS-selskaper i lavskattland samt annen inntekt (også kapitalinntekt) som kan tilordnes skattyters egen virksomhet i et lavskattland.

Kreditfradraget er begrenset til den inntektsskatten som skattyteren har betalt i kildestaten innenfor hver de to inntektskategoriene.

## Fremføring og tilbakeføring av kreditfradrag
Ubenyttet kreditfradrag kan fremføres i inntil fem år for bruk i kreditkapasitet innenfor sin inntektskategori. Hvis skattyter kan godtgjøre at det ikke vil være aktuelt for skattyter å få utenlandsinntekt med kreditkapasitet i løpet av de neste fem årene, kan skattyter kreve kreditfradrag i ubenyttet kapasitet for fjoråret.

## Referanser
Zika-skogen

**Zika-skogen** er en tropisk skog ved Entebbe i Uganda. Zika (også Ziika) betyr *overgrodd* på språket luganda. Skogen eies av Uganda Virus Research Institute (UVRI) i Entebbe, er vernet og reservert for vitenskapelig forskning. Skogen dekker et areal på rundt  ved sumpene rundt Waiya Bay, en del av Victoriasjøen.

## Myggstudier
Forskningen der er særlig knyttet til mygg, som det er 40 arter av her. Denne forskningen tok til i 1946 som ledd av utforsmningen av menneskelig gulfeber. Ansvarlig for forskningen var Yellow Fever Research Institute (som i 1950 fikk navnet East African Virus Research Institute, og fra 1977 har hett Uganda Virus Research Institute). Dette instituttet ble opprettet i Entebbe i 1937 av Rockefeller Foundation. I 1947 ble zika-virus isolert her. I 1964 ble det beskrevet her av Haddow et al.

## Referanser
Grethe Askhov Helle

**Grethe Askhov Helle** (født 26. november 1946 i Oslo) er en norsk keramiker, bosatt i Homborsund i Grimstad kommune.

Helle ble utdannet ved Statens håndverks- og kunstindustriskole (1965-1969) med diplomeksamen i 1969. I 1970 bosatte hun seg på Sørlandet og etablerte seg som profesjonell keramiker med eget verksted. 
I årene framover arbeidet hun aktivt som keramiker og deltok på en rekke utstillinger i hele landet. Hun deltok blant annet på flere ganger på utstillinger i  Lyngdal kunstforening (siste gang i 1987), Søgne gamle prestegård (1992), Galleri 101 i Kristiansand (1991), landsdelsutstilling i Buskerud (1985) og  på landsdelsutstilIing i Tromsø (1989). I tillegg deltok  hun en rekke ganger på utstillinger på det Lindvedske hus i Arendal (siste gang i 1993). I 1987 hadde hun separatutstilling i Grimstad kulturhus. Grete A. Helle var også jury ved utstillinger flere ganger, blant annet ved Maihaugen (1968), Arendal kunstforening (1976) og flerårig jury ved Reimanngården i Grimstad.

Fra 1980 bosatte hun seg i Homborsund, i nærheten av keramiker Rolf Tiemroth. Både Helle og Tiemroth var aktive i Grimstad kunstforening i mange år. Funksjonelle bruksgjenstander som kopper og kanner, fat og potteskjulere har vært hennes fremste varemerker, men også kunstobjekter som skulpturer, torsoer og byster.

## Referanser
Zika

**Zika** kan vise til:
*Et skogområde i Uganda, se Zika-skogen
*En febersykdom, se zika-feber
*Et virus, se zika-virus
Lavskattland

**Lavskattland** er for norske skatteformål et land hvor den alminnelige inntektsskatt på et selskaps samlede overskudd er mindre enn to tredjedeler av den skatten selskapet ville ha blitt ilignet dersom det hadde vært hjemmehørende i Norge. Definisjonen har betydning for en rekke regelsett i den norske skatteretten, blant annet for NOKUS-skatteregimet.

## Referanser
Eppley flyplass

**Eppley flyplass** (Eppley Airfield, IATA: OMA, ICAO: KOMA) er den største lufthavnen i delstaten Nebraska i USA og ligger like ved sentrum av Omaha.  Lufthavnen har betydelig flytrafikk innenriks i USA.  Lavprisflyselskapet Southwest Airlines er største selskapsoperatør ved lufthavnen.

## Referanser


## Eksterne lenker
*
Archodontes

* Se systematisk inndeling

***Archodontes*** er en slekt av biller som hører til familien trebukker (Cerambycidae). Slekten omfatter bare én kjent art.

## Utseende
En stor (ca. 50- 60 millimeter), brunsvart trebukk med forholdsvis korte antenner. Kjevene er moderat forstørrede. Pronotum er firkantet med sagtakket ytterkant.

## Levevis
Larvene utvikler seg i døde røtter av løvtrær, særlig eik.

## Utbredelse
Arten er utbredt i Mellom-Amerika og det sørøstlige USA.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Macrotomini Thomson, 1860
******** Gruppen Basitoxina Lameere, 1912
********* Slekten *Archodontes* Lameere, 1903 - én art
********** *[[Archodontes melanopus]]* (Linnaeus, 1767). Underarter:
*********** *[[Archodontes melanopus aridus]]* Casey, 1924  
*********** *[[Archodontes melanopus melanopus]]* (Linnaeus, 1767)
*********** *[[Archodontes melanopus serrulatus]]* (LeConte, 1854)

## Kilder
* Liste over artene i Prioninae
* [Oversikt over synonymer og underarter](https://web.archive.org/web/20160328154935/http://cerambycidae.org/taxa/melanopus-(Linn%C3%A9-1767))

## Eksterne lenker
*